52. ΝΟΜΟΘΕΤ. ΔΙΑΤΑΓΜΑ υπ’ αριθ. 167 της 21/25 Σεπτ. 1973 (ΦΕΚ Α΄ 233) Περί ρυθμίσεως δασμολογικών τινων θεμάτων, αφορώντων εις προϊόντα τινα της σιδηροβιομηχανίας. Άρθρ.1.-1.Οι δασμοί, γενικός και συμβατικός, επί των εισαγομένων ταινιών εκ σιδήρου ή χάλυβος ελασματοποιηθεισών εν ψυχρώ των εδαφ. Β2β και Β2γΙ της δασμολογικής κλάσεως 7312 του εν ισχύϊ δασμολογίου, ορίζονται εις 12% επί της αξίας, υπό καθεστώς Ευρωπαϊκής Κοινοπραξίας Άνθρακος και Χάλυβος (ΕΚΑΧ). 2.Ο γενικός δασμός επί των εισαγομένων λαμαρινών εκ σιδήρου ή χάλυβος επικασσιτερωμένων της κλάσεως 73.13 Ε4γΙΙ του εν ισχύϊ δασμολογίου, ορίζεται εις 15% επί της αξίας, υπό καθεστώς Ε.Κ.Α.Χ. 3.Η σημείωσις β΄ της κλάσεως 7313Β5β του εν ισχύϊ δασμολογίου αντικαθίσταται ως ακολούθως: «Σημείωσις β΄:Οι υπό της προηγουμένης σημειώσεως α΄ προβλεπόμενοι δασμοί δεν δύναται να είναι κατώτεροι των 650 χαρτίνων δραχμών κατά τόννον». 4.Το πρώτον εδάφιον του άρθρ. 2 του Α.Ν. 58/1967 «περί διαρρυθμίσεως των δασμών προϊόντων τινών της σιδηροβιομηχανίας» καταργείται. Άρθρ.2.-Η κλάσις 73.08 του εν ισχύϊ δασμολογίου εισαγωγής αντικαθίσταται ως ακολούθως: «Ημικατειργασμένα προϊόντα (απαρχαί) εις ρόλλους δια λαμαρίνας εκ σιδήρου ή χάλυβος: Α.Εισαγόμενα απ’ ευθείας υπό ανεγνωρισμένων βιομηχανιών παραγωγής προϊόντων ελάσεως κατά την έννοιαν της Σημειώσεως 1, στοιχ. μ΄ και ν΄ του Κεφαλ. 73 και προοριζόμενα ίνα χρησιμοποιηθούν υπ’ αυτών αποκλειστικώς ως πρώτη ύλη προς περαιτέρω ψυχράν εξέλασιν και υποβιβασμόν του πάχους αυτών κατά 25% τουλάχιστον, δια την παραγωγήν προϊόντων ψυχράς εξελάσεως, πάχους ουχί ανωτέρου των 3 χιλιοστομέτρων και υπό τον όρον, ότι τα παραγόμενα εκ της εξελάσεως ταύτης προϊόντα πάχους ανωτέρου των 2,50 έως και 3 χιλιοστομέτρων θα καλύπτωνται δι’ εισαγωγών ποσοτήτων ημικατειργασμένων προϊόντων εις ρόλλους πάχους 4 χιλιοστομέτρων και άνω, απαγορευομένης της καθ’ οιονδήποτε τρόπον παραγωγής και διαθέσεως προϊόντων θερμής ελάσεως, καθ’ όρους και διατυπώσεις καθοριζομένους δια κοινών αποφάσεων των Υπουργών Εθνικής Οικονομίας και Οικονομικών, δημοσιευομένων δια της Εφημερίδος της Κυβερνήσεως υπάγονται εις δασμόν ως ακολούθως: Ι.Μέχρι και 6.5.1975 δασμός γενικός και συμβατικός 5% επί της αξίας, υπό καθεστώς Ε.Κ.Α.Χ. Σημείωσις:Ο δασμός ούτος δεν δύναται να είναι κατώτερος των 170 χαρτίνων δραχμών κατά τόννον. ΙΙ.Από 7.5.1975 και εφεξής δασμός γενικός και συμβατικός 12% επί της αξίας, υπό καθεστώς Ε.Κ.ΑΧ. «Β.Πάχους άνω των 5 χιλιοστομέτρων, εισαγόμενα απ’ ευθείας υπό ανεγνωρισμένων βιομηχανιών παραγωγής προϊόντων ελάσεως κατά την έννοιαν της Σημειώσεως 1, στοιχ. μ και ν του Κεφαλ. 73 και προοριζόμενα ίνα χρησιμοποιηθούν υπ’ αυτών αποκλειστικώς ως πρώτη ύλη προς περαιτέρω θερμήν εξέλασιν και παραγωγήν προϊόντων θερμής ελάσεως, πάχους ουχί ανωτέρου των 4 χιλ/μέτρων, καθ’ όρους και διατυπώσεις καθοριζομένους δια κοινών αποφάσεων των Υπουργών Εθνικής Οικονομίας και Οικονομικών δημοσιευομένων δια της Εφημερίδος της Κυβερνήσεως δασμός γενικός και συμβατικός 12% επί της αξίας, υπό καθεστώς Ε.Κ.Α.Χ. Σημείωσις:Ο δασμός του ανωτέρω εδαφίου δεν δύναται να είναι κατώτερος των 400 χαρτίνων δραχμών κατά τόννον. «Γ.Εισαγόμενα απ’ ευθείας υπό ανεγνωρισμένων βιομηχανιών κατασκευής σωλήνων ελικοειδούς ραφής και προοριζόμενα ίνα χρησιμοποιηθούν αποκλειστικώς υπ’ αυτών ως πρώτη ύλη προς παραγωγήν των προϊόντων τούτων, καθ’ όρους και διατυπώσεις καθοριζομένους δια κοινών αποφάσεων των Υπουργών Εθνικής Οικονομίας και Οικονομικών, δημοσιευομένων δια της Εφημερίδος της Κυβερνήσεως δασμός γενικός και συμβατικός 12% επί της αξίας, υπό καθεστώς Ε.Κ.Α.Χ. Σημείωσις:Ο δασμός του ανωτέρω εδαφίου δεν δύναται να είναι κατώτερος των 400 χαρτίνων δραχμών κατά τόννον. «Δ.Έτερα, δασμός γενικός και συμβατικός 24,50% (ΕΚΑΧ)». Άρθρ.3.-Η ισχύς του παρόντος άρχεται από της 3ης Μαρτ. 1973, ημέρας επομένης της καταθέσεως αυτού εις το Υπουργικόν Συμβούλιον. (Αντί της σελ. 226,41) Σελ. 226,41(α) Τεύχος 526-Σελ. 23 - 426 Επιβολή Τελωνιακών Δασμών 30.Β.β.52 